ສະມາຊິກສະພາແຫ່ງຊາດຍິງ ຂອງ ຫວຽດນາມ ແລະ ລາວ ເຮັດວຽກກັບແຂວງກວາງນາມ
ຕອນເຊົ້າວັນທີ 08 ສິງຫາ, ຢູ່ນະຄອນຕາມກີ່, ທ່ານນາງຮອງປະທານສະພາແຫ່ງຊາດ ຫວຽດນາມ ຕ່ອງທິຟອງ ນຳໜ້າຄະນະສະມາຊິກສະພາແຫ່ງຊາດຍິງ ຫວຽດນາມ ແລະ ທ່ານນາງ ສີໄສ ລືເດດມູນສອນ, ຮອງປະທານສະພາແຫ່ງຊາດ ລາວ, ນຳໜ້າຄະນະສະມາຊິກສະພາແຫ່ງຊາດຍິງ ລາວ
(ທ່ານນາງຮອງປະທານສະພາແຫ່ງຊາດ ຫວຽດນາມ ຕ່ອງທິຟອງ)
ເດີນທາງໄປຢ້ຽມຢາມ ແລະ ເຮັດວຽກກັບການນຳແຂວງກວາງນາມ. ກ່າວຄຳເຫັນທີ່ການເຮັດວຽກ, ທ່ານນາງຮອງປະທານສະພາແຫ່ງຊາດ ຫວຽດນາມ ຕ່ອງທິຟອງ ໄດ້ຕີລາຄາສູງຕໍ່ການພັດທະນາຫຼາຍດ້ານຂອງ ແຂວງກວາງນາມ, ທ້ອງຖິ່ນໄດ້ປະຕິບັດວຽກງານເຂດຊາຍແດນ ເປັນຢ່າງດີ, ຜັນຂະຫຍາຍຫຼາຍໂຄງການແຮກສ່ຽວ, ຊ່ວຍເຫຼືອບັນດາທ້ອງຖິ່ນຂອງລາວ, ປະກອບສ່ວນເພີ່ມພູນຄູນສ້າງຄວາມສາມັກຄີແບບພິເສດ ລະຫວ່າງ 2 ປະເທດ ຫວຽດນາມ - ລາວ.
“ກວາງນາມແມ່ນໜຶ່ງໃນບັນດາຈຸດເດັ່ນປະຕິບັດວຽກງານການຕ່າງປະເທດ ແລະ ການປະຕິບັດວຽກງານເຂດຊາຍແດນກັບ ລາວ ເປັນຢ່າງດີ. ນີ້ແມ່ນໜຶ່ງໃນບັນດາຈຸດສຸມຊຶ່ງຫຼາຍແຂວງຊາຍແດນແຫ່ງຊາດຂອງຫວຽດນາມ ຄວນຖອດຖອນບົດຮຽນ. ພິສູດໃຫ້ເຫັນວ່າ ນັ້ນແມ່ນການຮ່ວມມືຮອບດ້ານແບບພິເສດລະຫວ່າງ ແຂວງກວາງນາມ ກັບ ແຂວງເຊກອງ ແລະ ແຂວງຈຳປາສັກ, ບັນດາສະຫາຍຍັງໄດ້ຊ່ວຍເຫຼືອຫຼາຍແຂວງອື່ນໆຄື: ວຽງຈັນ, ຄຳມ່ວນ. ເຖິງວ່າຍັງມີຫຼາຍບັນຫາຫຍຸ້ງຍາກ ແຕ່ແຂວງກວາງນາມໄດ້ປະຕິບັດວຽກງານເຂດຊາຍແດນ ເປັນຢ່າງດີ, ວຽກງານຊົນເຜົ່າ ແລະ ສາສະໜາ. ແຂວງກວາງນາມ ແມ່ນໜຶ່ງໃນບັນດາແຂວງທີ່ປະກອບສ່ວນຢ່າງໃຫຍ່ຫຼວງເຂົ້າໃນການເຄື່ຶອນໄຫວສະພາແຫ່ງຊາດ ແລະ ບັນດາອົງການຂອງສະພາແຫ່ງຊາດ.
(ແຫຼ່ງຄັດຈາກ VOV)